open-index/open-wikipedia-markdown huggingface dataset:
เรกจี มิลเลอร์

**เรกจี มิลเลอร์** (; 24 สิงหาคม ค.ศ. 1965 -) ผู้เล่นในตำแหน่งชู้ตติ้งการ์ด ทีมอินดีอานา เพเซอรส์ เป็นผู้เล่นที่ถูกยกให้เป็นตำนานของ NBA คนนึงทีเดียว ในเรื่องของการยิง 3 แต้มในช่วงเวลาสำคัญได้เสมอๆ จึงได้รับฉายาว่า MILLER TIME และทำให้หมายเลข 31 เป็นที่นิยม อย่างมากใน อินเดียน่า 

เรกจี มิลเลอร์ จบการศึกษาจาก มหาวิทยาลัยแคลิฟอร์เนีย ลอสแอนเจลิส (UCLA)

## ประวัติการเล่นสำคัญ
* 1987 - ได้รับเลือกเข้าทีม อินเดียน่าเพเซอร์ เป็นการดร๊าฟรอบแรกในอันดับที่ 11  
* 1990 - ได้รับเลือกเป็นหนึ่งในห้าตัวจริงในเกม NBA ALLSTAR ฝั่งตะวันออก 
* 1994 - ทำคะแนนเฉลี่ย 23.2 แต้มต่อเกม ในรอบเพลย์ออฟ และทำ 25 ในควอเตร์ที่ 4 ถล่ม นิวยอร์ก นิกส์ ในรอบชิงแชมป์สายตะวันออก 
* 1996 - เป็นหนึ่งในดรีมทีม อเมริกาคว้าเหรียญทองโอลิมปิก ที่แอตแลนตา จอร์เจีย  
* 1997 - เป็นผู้เล่นคนแรกที่ทำคะแนนได้ 15,000 แต้ม 
* 1998 - เริ่มมีชื่อเสียงและได้รับการกล่าวถึงความสามารถในการทำ 3 คะแนน เช่นการยิง 3 คะแนนลง ในขณะที่เหลือเวลา 5.9 วินาทีลง 
* 1998 - เรกจีสร้างความมหัศจรรย์โดยทำ 3 คะแนน ในขณะที่เหลือเวลาเพียง 0.7 วินาที ในเกมพบกับ ชิคาโก บูลส์ ต่อหน้าต่อตา ไมเคิล จอร์แดน จบเกมโดยเพเซอโค่นบูลไป 96-94 ในเกม 4 รอบชิงแชมป์สายตะวันออก 
* 1999 - เป็นผู้ทำคะแนนสูงสุดของเพเซอร์ในรอบ 10 ปี 18.4 ppg ; และเป็นผู้นำเรื่องสถิติชู้ตลูกโทษที่ .915 
* June 2, 2000 - ทำ 34 คะแนน ในเกมชิงแชมป์ฝั่งตะวันออก เกม 6 กับ นิวยอร์ก นิกส์
* 2000 - ทำคะแนนเฉลี่ย 24.3 แต้มต่อเกม ใน รอบชิงชนะเลิศ NBA  
* 2001 - ก้าวเข้ามาเป็นผู้เล่นอันดับที่ 21 ในประวัติศาสตร์ NBA ที่ทำแต้มได้ 21,000 คะแนน และ ยิงลูก3คะแนนได้มากถึง 2,000 แต้ม 
* 2002 - เป็นผู้นำในการยิงลูกโทษของลีก ด้วยความแม่นยำถึง .911 เปอเซ็นต์ 
* 2005 - ประกาศเตรียมตัวรีไทร์หลังสิ้นสุดฤดูกาล 2005 
* 2005 - ทำ 39 แต้มเท่าอายุของเรกจี ชนะ ลอสแอนเจลิส เลเกอรส์
* 2005 - เป็นผู้เล่นลำดับที่ 13 ของ NBA ที่สามารถทำคะแนนได้ถึง 25,000 แต้ม 
* 20 เมษายน 2005 - ได้รับการประกาศเป็นผู้เล่นทรงคุณค่า ที่สนามเหย้าของตัวเอง (Conseco Fieldhouse) ในเกมปิดท้ายฤดูกาลปกติ
* 19 พฤษภาคม 2005 - ทำ 27 คะแนน ในเกมสุดท้ายของชีวิตการเล่น NBA ในเกมที่แพ้ต่อ ดีทรอยต์ พิสตันส์ ในเกม 6 ของรอบ 2 เพลย์ออฟ 

หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายแอฟริกา
UTF-16/UCS-2

**16 bit Unicode Transformation Format** (UTF-16) เป็นการเข้ารหัสตัวอักษรสำหรับยูนิโคดในคอมพิวเตอร์ ซึ่งสามารถเข้ารหัสตัวอักษรในยูนิโคดได้ทั้งหมด โดยปกติแล้วแล้วหนึ่งตัวอักษรมีขนาด 16 บิตหรือ 2 ไบต์ ขึ้นอยู่กับวิธีการเข้ารหัสของเครื่อง

## ตัวอย่าง

แบบแสดงที่ท่านเห็นอาจไม่ถูกต้อง ขึ้นอยู่กับฟอนต์และซอฟต์แวร์ที่ท่านใช้

## อ้างอิง

* Unicode FAQ: ความเปลี่ยนแปลงระหว่าง UCS-2 และ UTF-16? 

## ดูเพิ่ม
* UTF-8
* Unicode

## แหล่งข้อมูลอื่น
* บันทึกทางเทคนิค Unicode #12: UTF-16 for Processing 
* ติวในสิบนาที แนะนำ UTF-16  
* ดัชนีรายชื่อตัวอักษร Unicode 

หมวดหมู่:ยูนิโคด
สุนทรียภาพ

**สุนทรียภาพ** คือความงามในธรรมชาติหรืองานศิลปะที่แต่ละบุคคลสามารถเข้าใจและรู้สึกได้ หรือเป็นความรู้สึกและความเข้าใจของแต่ละบุคคลที่มีต่อความงามในธรรมชาติหรืองานศิลปะ

สุนทรียภาพ (aesthetics) เป็นคำในภาษากรีก เดิมหมายถึงการรับรู้ทางความรู้สึก (sense perception) จนกระทั่งในศตวรรษที่ 18 บอมการ์เทิน (Baumgarten) นักปรัชญาชาวเยอรมันได้ให้ความหมายใหม่โดยหมายถึง การรับรู้และชื่นชมความงาม เป็นที่ทราบดีว่าสุนทรียภาพเป็นเรื่องของอัตวิสัย (subjective) ซึ่งแต่ละคนย่อมให้คุณค่าสุนทรียภาพแตกต่างกันไป (Whittick, A., 1974: 11) ดังเช่นความหมายของสุนทรียภาพในพจนานุกรมฉบับราชบัณฑิตยสถาน พ.ศ. 2525 ที่ให้ความหมายไว้ว่า ความเข้าใจและความรู้สึกของแต่ละบุคคลที่มีต่อความงามในธรรมชาติหรืองานศิลปะ (ราชบัณฑิตยสถาน, 2539: 827)

ในความหมายทั่วไปคำว่าสุนทรียภาพมักจะใช้ร่วมกับคำว่าความสวยงาม (beauty) แม้ว่ าความสวยงามเป็นสิ่งที่เกี่ยวข้องกับสุนทรยภาพ แต่ในสาขาวิชานี้ ถือว่าสุนทรียภาพมีความหมายกว้างและครอบคลุมมากกว่า กล่าวคือนักสุนทรียศาสตร์มีความเห็นว่าสุนทรียภาพอาจจะไม่ใช้ความสวยงามเพียงอย่างเดียว ความเศร้าโศก (tragic) ความน่าเกลียด (ugly) ความขบขัน (comic) และความน่าพิศวง (sublime) ก็ทำให้เกิดอารมณ์สุนทรียได้เช่นเดียวกัน (ฐานิศวร์ เจริญพงศ์, 2543: 58) รวมถึงลักษณะของอารมณ์หรือความรู้สึกน่าสนใจ (interested) ความไม่น่าสนใจ (disinterested) ความเพลิดเพลินใจ (pleasure) กินใจ (empathy) ลืมตัว (attention span) (ทวีเกียรติ ไชยยงยศ, 2538: 3)

หมวดหมู่:จิตวิทยา
หมวดหมู่:การออกแบบ
จิต (ศาสนาพุทธ)

**จิต** ตามคติของศาสนาพุทธ คือ กระบวนการที่ทำหน้าที่ให้เกิดการรับรู้ขึ้น จัดเป็นวิญญาณขันธ์ ในขันธ์ 5 

ในสมมุติทางบัญญัติภาษา คือปกติถ้าใช้คำว่าจิต จะหมายถึง คุณสมบัติของเจตสิก ที่จิตเข้าไปรับรู้ และอธิบายว่าจิตมีคุณภาพในขณะนั้นเป็นเช่นไร มีราคะ มีโทสะ มีโมหะ มีสติ มีสมาธิ มีฌาน มีญาณ มีปัญญา มีเจตนา มีพรหมวิหาร มีสุข มีทุกข์ มีอุเบกขา หรือไม่ เป็นต้น ทั้งที่ความจริง จิตจะทำหน้าที่เพียงรับรู้เท่านั้น แต่เมื่อใช้เป็นโวหารทางภาษา จะกลายเป็นว่าจิตเป็นอย่างนั้นอย่างนี้เป็นเช่นนั้นเช่นนี้ ทั้งที่สิ่งเหล่านั้นคือการปรุงแต่งของเจตสิก มิใช่จิต จิตแค่ไปรู้เจตสิกที่ถูกปรุงแต่งต่างหาก ดี ชั่ว จึงเป็นเรื่องของเจตสิก ไม่ใช่จิต  และเนื่องจากจิตเป็นสิ่งที่ไม่สามารถแยกจากเจตสิกได้อย่างเด็ดขาด เพราะเจตสิกเป็นที่ถูกรู้โดยจิต จิตไม่สามารถเกิดขึ้นได้ถ้าไม่มีสิ่งให้รับรู้ ดังนั้น เมื่อกล่าวถึงจิตก็ย่อมหมายถึงเจตสิกไปด้วยโดยปริยาย เช่น จิตนิยาม ( กฎธรรมชาติเกี่ยวกับจิต ) ก็หมายถึงทั้งจิตและเจตสิก ซึ่งเป็นเพียงเพราะว่าจิตนั้น ใกล้เคียงกับคำว่าแก่นแท้หรือตัวตนมากกว่าเจตสิก

กิจแห่งจิตมี 14 อย่าง คือ

*ปฏิสนธิกิจ ทำหน้าที่เกิดขึ้นแห่งจิตดวงใหม่
*ภวังคกิจ รักษาดำรงภพ
*อาวัชชนกิจ เริ่มพิจารณาในอารมณ์ทั้ง 5
*ทัสสนกิจ ทำหน้าที่เห็น
*สวนกิจ ทำหน้าที่ได้ยิน
*ฆายนกิจ ทำหน้าที่ได้กลิ่น
*สายนกิจ ทำหน้าที่ลิ้มรส
*ผุสสนกิจ ทำหน้าที่กระทบสัมผัส
*สัมปฏิจฉันนกิจ รับอารมณ์
*สันตีรณกิจ ไต่สวนอารมณ์
*โวฏฐัพพนกิจ ตัดสินอารมณ์
*ชวนกิจ เสพอารมณ์
*ตฑาลัมพนกิจ รับอารมณ์ต่อจากชวนะ
*จุติกิจ ทำหน้าที่เคลื่อนไปจากภพ

ท่านจึงกล่าวว่าจิตเป็นสิ่งประภัสสร คือ สะอาดบริสุทธิ์ เพราะจิตทำหน้าที่แค่รู้ในอารมณ์ทั้งหลายเท่านั้น ดีชั่วนั้นจึงขึ้นอยู่กับอารมณ์หรือเจตสิกที่จิตนั้นเข้าไปรู้

## อ้างอิง

หมวดหมู่:ศาสนาพุทธ
หมวดหมู่:อภิปรัชญา
ราชสกุลศุขสวัสดิ

**ราชสกุลศุขสวัสดิ** เป็นราชสกุลมหาสาขาหนึ่งใน *มหามกุฎราชสันตติวงศ์* โดยมี พลโท พระเจ้าบรมวงศ์เธอ กรมหลวงอดิศรอุดมเดช เป็นองค์ต้นราชสกุล ราชตระกูลนี้ยังมีความเกี่ยวเนื่องใกล้ชิดกับราชสกุล “เกษมศรี” ซึ่งเป็นอีกมหาสาขาหนึ่ง ที่มีองค์ต้นราชสกุล คือ พระเจ้าบรมวงศ์เธอ กรมหมื่นทิวากรวงศ์ประวัติ ด้วยองค์ต้นราชสกุลทั้งสองประสูติแต่เจ้าจอมมารดาเดียวกัน

พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้า ฯ พระราชทานนามสกุลอันเป็นมงคลนาม “ศุขสวัสดิ” ณ วันที่ ๒๓ เมษายน พุทธศักราช ๒๔๕๘ พร้อมการเขียนเป็นตัวอักษรโรมันว่า *“Sukhasvasti”* ซึ่งคนโดยทั่วไปมักอ่านออกเสียงด้วยวิธีการอ่านตามสมัยนิยม ว่า “สุก-สะ-หวัด” แต่โดยที่คำว่า “ศุข” นั้น เป็นคำสันสกฤต ที่มีตัวสะกดอ่านออกเสียงเหมือนตัว ก ซึ่งหลักอักขรวิธีของไทย ได้กำหนดไว้ว่า เมื่อไปเข้าสมาสหน้าคำใด ๆ จะต้องอ่านเสียงตัวสะกดนั้นอย่างมีสระ อะ ในเสียงกึ่งมาตรา ประสมอยู่ด้วยเสมอ ดังนั้น จึงควรอ่านออกเสียงนามราชสกุลที่พระราชทานนี้ ว่า “สุก-ขะ-สะ-หวัด-ดิ” ซึ่งน่าจะถูกต้องตามหลักภาษาและสอดคล้องกับคำโรมันที่พระราชทานไว้

ปัจจุบันสมาชิกในราชสกุลได้เขียนนามสกุลแตกต่างกันออกไป เป็น “ศุขสวัสดิ์” บ้าง หรือ “สุขสวัสดิ์” บ้าง แทนที่จะใช้ “ศุขสวัสดิ” ตามที่ได้รับพระราชทาน ทั้งนี้ คงเนื่องมาจากในสมัยหนึ่งได้มีการกำหนดให้ตัดตัวอักษรภาษาไทยออกไปหลายตัว รวมทั้ง “ศ” และ “ษ” โดยให้คงไว้แต่ตัว “ส” ทำให้นามราชสกุลต้องเปลี่ยนผิดเพี้ยนไป ทั้งการเติมทัณฑฆาตก็คงเกิดขึ้นในช่วงเวลานี้ แม้ภายหลังเมื่อได้มีการกลับฟื้นฟูให้มีการใช้พยัญชนะและสระตามรูปแบบเดิมแล้ว แต่สมาชิกในราชสกุลบางท่านก็เปลี่ยน บางท่านก็ไม่เปลี่ยน หรือเปลี่ยนแล้วแต่ก็ยังคงให้มีทัณฑฆาตไว้ ทำให้เกิดการเขียนชื่อราชสกุลแตกกันออกไปเป็นถึงสามแนว โดยสมาชิกในราชสกุลที่ยังคงใช้นามราชสกุลตามต้นคำที่ได้รับพระราชทานนั้นมีอยู่ไม่มาก จนกลายเป็นชนหมู่น้อยในกลุ่มใหญ่ที่เขียนแปลกแตกต่างจากหมู่พวกไป

## บุคคลที่มีชื่อเสียง
* หม่อมเจ้าอนุชาติศุขสวัสดิ์ ศุขสวัสดิ์ (พ.ศ. 2415–2471), พระอนุวงศ์ อดีตเจ้ากรมพิพิธภัณฑ์ ผู้บริจาคดวงตาคนแรกของไทย
* พระวรวงศ์เธอ กรมหมื่นอดิศรอุดมศักดิ์ (พ.ศ. 2423–2495), อดีตผู้ทำหน้าที่ผู้สำเร็จราชการแทนพระองค์ อดีตประธานอภิรัฐมนตรี อดีตรองเสนาบดีกระทรวงกลาโหม
* พระวรวงศ์เธอ พระองค์เจ้ามนัศสวาสดิ์ (พ.ศ. 2419–2495), พระอนุวงศ์
* หม่อมเจ้าทินทัต ศุขสวัสดิ์ (พ.ศ. 2433–2463), พระอนุวงศ์ อดีตผู้รั้งผู้บังคับการกรมทหารบกม้ากรุงเทพรักษาพระองค์
** หม่อมราชวงศ์ทินะประภา อิศรเสนา ณ อยุธยา (พ.ศ. 2460–2555), อดีตอาจารย์ใหญ่โรงเรียนการช่างสตรีพระนครใต้
** หม่อมราชวงศ์รุจีสมร สุขสวัสดิ์ (พ.ศ. 2463–2465), อดีตครูใหญ่โรงเรียนวรรณวิทย์
* หม่อมเจ้าวรศักดิเดชอุดม ศุขสวัสดิ์ (พ.ศ. 2447–2524), พระอนุวงศ์
* หม่อมราชวงศ์อรฉัตร ซองทอง (เกิด พ.ศ. 2485), อดีตผู้อำนวยการศูนย์วัฒนธรรม มหาวิทยาลัยธุรกิจบัณฑิตย์
* หม่อมราชวงศ์อุษณิษา สุขสวัสดิ์ (เกิด พ.ศ. 2498), ที่ปรึกษาประธานคณะกรรมการมูลนิธิแม่ฟ้าหลวง ในพระบรมราชูปถัมภ์
** กฤษณ์สิรี สุขสวัสดิ์ (เกิด พ.ศ. 2539), นักแสดง
* ศุภนร ศุขสวัสดิ ณ อยุธยา (เกิด พ.ศ. 2535), นักกรีฑา

## อ้างอิง
* กัลยาณิวัฒนา กรมหลวงนราธิวาสราชนครินทร์, สมเด็จพระเจ้าพี่นางเธอ เจ้าฟ้า. **มหามกุฎราชสันตติวงศ์ พระนามพระราชโอรสธิดา พระราชนัดดา**. กรุงเทพมหานคร : อมรินทร์พริ้นติ้ง-แอนด์พับลิชชิ่ง จำกัด (มหาชน), ๒๕๔๗.
วันเยาวชนแห่งชาติ

**วันเยาวชนแห่งชาติ** () ตรงกับวันที่ 20 กันยายน ของทุกปี ซึ่งเป็นวันคล้ายวันพระบรมราชสมภพของพระมหากษัตริย์ไทย 2 พระองค์ คือ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) คณะรัฐมนตรีกำหนดวันดังกล่าวขึ้นเพื่อเฉลิมพระเกียรติทั้งสองพระองค์ที่ทรงเป็นยุวกษัตริย์ และให้ความสำคัญกับเยาวชนในประเทศไทย แต่ไม่ถือเป็นวันหยุดราชการ โดยมีการจัดกิจกรรมเป็นประจำทุกปี ปัจจุบันจัดโดยกรมกิจการเด็กและเยาวชน กระทรวงการพัฒนาสังคมและความมั่นคงของมนุษย์

## ประวัติ
วันเยาวชนแห่งชาติในประเทศไทยริเริ่มขึ้นเมื่อสหประชาชาติกำหนดให้ปี พ.ศ. 2528 เป็นปีเยาวชนสากล เพื่อให้ประเทศสมาชิกร่วมเฉลิมฉลอง ภายใต้คำขวัญ "ร่วมแรงแข็งขัน ช่วยกันพัฒนา ใฝ่หาสันติ" ที่ประชุมคณะรัฐมนตรีไทย คณะที่ 43 ในรัฐบาลพลเอก เปรม ติณสูลานนท์ เมื่อวันที่ 18 มิถุนายน ปีเดียวกัน จึงมีมติกำหนดวันเยาวชนแห่งชาติของประเทศไทยขึ้นเป็นครั้งแรก โดยตรงกับวันที่ 20 กันยายน ของทุกปี เนื่องจากเป็นวันคล้ายวันพระบรมราชสมภพของพระมหากษัตริย์ไทยในราชวงศ์จักรี 2 พระองค์ที่เสด็จขึ้นทรงราชย์ตั้งแต่ยังทรงพระเยาว์ คือ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) (เสด็จพระบรมราชสมภพเมื่อวันที่ 20 กันยายน พ.ศ. 2396 เสด็จขึ้นทรงราชย์ขณะมีพระชนมพรรษา 15 พรรษา) และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) (เสด็จพระบรมราชสมภพเมื่อวันที่ 20 กันยายน พ.ศ. 2468 เสด็จขึ้นทรงราชย์ขณะมีพระชนมพรรษา 9 พรรษา)

## กิจกรรม
กิจกรรมวันเยาวชนแห่งชาติจัดขึ้นเป็นประจำทุกปี โดยสำนักงานคณะกรรมการส่งเสริมและประสานงานเยาวชนแห่งชาติ สำนักนายกรัฐมนตรี ต่อมาเปลี่ยนไปดำเนินการจัดงานหลักโดยสำนักส่งเสริมและพิทักษ์เยาวชน สำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ กระทรวงการพัฒนาสังคมและความมั่นคงของมนุษย์ และปัจจุบันจัดโดยกองส่งเสริมการพัฒนาและสวัสดิการเด็ก เยาวชน และครอบครัว กรมกิจการเด็กและเยาวชน ในกระทรวงเดิม โดยในแต่ละปีจะมีกิจกรรมต่าง ๆ ดังนี้

* พิธีพระราชทานโล่เกียรติยศและเกียรติบัตรแก่เด็กและเยาวชนดีเด่นแห่งชาติประจำปี โดยมีองคมนตรีเป็นประธานในพิธี
* นิทรรศการเฉลิมพระเกียรติพระบาทสมเด็จพระจุลจอมเกล้าเจ้าอยู่หัว, พระบาทสมเด็จพระปรเมนทรมหาอานันทมหิดล พระอัฐมรามาธิบดินทร, พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว
* กิจกรรมเยาวชนจิตอาสา
* การจัดแสดงผลงานเยาวชนดีเด่นแห่งชาติ 11 สาขา
* กิจกรรมชมรมเยาวชนดีเด่นแห่งชาติ/สภาเด็กและเยาวชน/ชมรมลมหายใจไร้มลทิน

## ดูเพิ่ม

* พระบาทสมเด็จพระจุลจอมเกล้าเจ้าอยู่หัว
* พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
* วันเยาวชนสากล

## อ้างอิง

## แหล่งข้อมูลอื่น
* 
*

เยาวชน
หมวดหมู่:วันสำคัญในเดือนกันยายน
หมวดหมู่:เยาวชนในประเทศไทย
หมวดหมู่:การพรรณนาทางวัฒนธรรมของพระบาทสมเด็จพระจุลจอมเกล้าเจ้าอยู่หัว
หมวดหมู่:การพรรณนาทางวัฒนธรรมของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ยุทธการที่อ้วนเสีย

thumb|right|ภาพวาดบังเต๊กในศึกอ้วนเซีย

**ยุทธการที่อ้วนเสีย **(樊城之戰) เป็นการต่อสู้ระหว่างขุนศึก เล่าปี่ และ โจโฉ ในปี ค.ศ. 219 ในปลาย ราชวงศ์ฮั่น ที่ ฟ่านเฉิง เซียงหยาง หูเป่ย์ ในทุกวันนี้เป็นป้อมปราการที่มีบทบาทสำคัญในการต่อสู้

## เบื้องหลัง
ใน ค.ศ. 218, แพทย์หลวง เกียดเป๋ง, ร่วมกับ เกงจี และ เสนาบดี อุยหลง เริ่มการจลาจลต่อต้านโจโฉในเมืองหลวงของเขาที่ ฮูโต๋

## บุคคลสำคัญในศึกอ้วนเสีย
### ฝ่ายโจโฉ
* โจหยิน
** ซิหลง

### กวนอู
* กวนอู
** กวนเป๋ง
** เลียวฮัว

## อ้างอิง

## แหล่งข้อมูลอื่น
* ศึกอ้วนเซีย   

หมวดหมู่:พ.ศ. 762
อ้วนเสีย
หมวดหมู่:ประวัติศาสตร์การสงครามของมณฑลหูเป่ย์
อำเภอเก้าเลี้ยว

**เก้าเลี้ยว** เป็นอำเภอในจังหวัดนครสวรรค์

## ที่ตั้งและอาณาเขต
อำเภอเก้าเลี้ยว มีอาณาเขตติดต่อกับอำเภอข้างเคียง ดังนี้

***ทิศเหนือ** ติดต่อกับอำเภอบรรพตพิสัย และอำเภอโพทะเล (จังหวัดพิจิตร)
***ทิศตะวันออก** ติดต่อกับอำเภอชุมแสง
***ทิศใต้** ติดต่อกับอำเภอเมืองนครสวรรค์
***ทิศตะวันตก** ติดต่อกับอำเภอบรรพตพิสัย

[thumb|[วัดมหาโพธิเหนือ หมู่ที่ 5 ตำบลมหาโพธิ|280x280px]]
280px|thumb|โรงพยาบาลเก้าเลี้ยว เป็นโรงพยาบาลชุมชนขนาด 30 เตียงในเขตอำเภอ

## ชื่อ
ชื่อ "เก้าเลี้ยว" สันนิษฐานกัน 2 ประการคือ อาจเพี้ยนมาจากคำว่า "เก๋าเหลี่ยว" หรือ "เก๋าเลี่ยว" ที่แปลว่า "ถึงแล้ว" เป็นคำที่พ่อค้าจีนในอดีตตะโกนบอกนายท้ายเรือว่ามาถึงแล้ว (มาถึงตลาดแล้ว คือตลาดเก้าเลี้ยวในปัจจุบัน) หรือ อาจมาจากความคดเคี้ยวของเส้นทางเดินเรือ โดยเส้นทางแม่น้ำปิงสมัยก่อนนั้น เดินทางออกจากนครสวรรค์ไปได้ 9 โค้ง หรือ 9 เลี้ยว ก็จะมาถึงชุมชนแห่งนี้

## ประวัติ
เก้าเลี้ยว เดิมเป็นตำบลของอำเภอบรรพตพิสัย ปี พ.ศ. 2501 กระทรวงมหาดไทยได้จัดตั้งองค์กรปกครองส่วนท้องถิ่นประเภทองค์การบริหารส่วนตำบลขึ้นครึ้งแรก ซึ่งมี 1 ใน 5 ตำบล (ไผ่สิงห์, เก้าเลี้ยว, จันเสน, ท่าน้ำอ้อย และบางประมุง) ที่ได้จัดตั้งเป็นองค์การบริหารส่วนตำบลแรกในจังหวัดนครสวรรค์ เพื่อบำรุงและดูแลท้องที่ เนื่องจากมีการขยายตัวของชุมชน และเป็นที่ตั้งของตลาดเก้าเลี้ยวมีอายุมากกว่า 100 ปี ก่อนที่ปีพ.ศ. 2511 องค์การบริหารส่วนตำบลเก้าเลี้ยวได้ยุบและจัดตั้งเป็นสุขาภิบาลเก้าเลี้ยว ตามภาระงานและความเหมาะสมของการจัดเก็บรายได้

ต่อมาผู้ว่าราชการจังหวัดนครสวรรค์ พิจารณาพื้นที่ตำบลเก้าเลี้ยว เป็นที่ตั้งของสถานีตำรวจ ตลาด อยู่ห่างไกลจากอำเภอต้นสังกัด จึงร่วมกับนายอำเภอบรรพตพิสัย และทางกำนัน ผู้ใหญ่บ้านของ 5 ตำบล ได้แก่ ตำบลเก้าเลี้ยว ตำบลหัวดง ตำบลเขาดิน ตำบลมหาโพธิ และตำบลหนองเต่า  เริ่มเปิดใช้ที่ว่าการกิ่งอำเภอวันที่ 1 ตุลาคม โดยอาศัยห้องแถวในตลาดเก้าเลี้ยวเป็นที่ทำการชั่วคราว และตั้งเป็น **กิ่งอำเภอเก้าเลี้ยว** ในวันที่ 19 กันยายน พ.ศ. 2512 โดยได้รับอนุมัติจัดตั้งจาก พลเอก ป. จารุเสถียร รัฐมนตรีว่าการกระทรวงมหาดไทย ต่อมาใน พ.ศ. 2516 ได้ยกฐานะเป็น **อำเภอเก้าเลี้ยว**

## การแบ่งเขตการปกครอง
### การปกครองส่วนภูมิภาค
อำเภอเก้าเลี้ยวแบ่งเขตการปกครองย่อยออกเป็น 5 ตำบล 44 หมู่บ้าน ได้แก่

### การปกครองส่วนท้องถิ่น
ท้องที่อำเภอเก้าเลี้ยวประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลเก้าเลี้ยว** ครอบคลุมพื้นที่ตำบลเก้าเลี้ยวทั้งตำบล
* **องค์การบริหารส่วนตำบลมหาโพธิ** ครอบคลุมพื้นที่ตำบลมหาโพธิทั้งตำบล
* **องค์การบริหารส่วนตำบลหนองเต่า** ครอบคลุมพื้นที่ตำบลหนองเต่าทั้งตำบล
* **องค์การบริหารส่วนตำบลเขาดิน** ครอบคลุมพื้นที่ตำบลเขาดินทั้งตำบล
* **องค์การบริหารส่วนตำบลหัวดง** ครอบคลุมพื้นที่ตำบลหัวดงทั้งตำบล

## อ้างอิง

## แหล่งข้อมูลอื่น
* 

กแลี้ยว
ยุทธการที่หับป๋า

**ศึกหับป๋า** (逍遙津之戰; ปี ค.ศ. 215) เป็นการต่อสู้ระหว่างขุนศึก โจโฉ และ ซุนกวน ระหว่างปลายปี ค.ศ. 214 ถึงปี ค.ศ. 215 ในช่วงปลาย ราชวงศ์ฮั่นตะวันออก ทั้ง 2 ฝ่ายต่อสู้เพื่อครอบครองป้อมยุทธศาสตร์ที่ หับป๋า ซึ่งได้รับการปกป้องโดยเตียวเลี้ยว ขุนพลของโจโฉ ในช่วงท้ายของการรบ เตียวเลี้ยวใช้สมาธิในการรบและเปิดฉากตอบโต้ซุนกวน เมื่อซุนกวนมีทหารอยู่กับเขาเพียง 1,000 นายในขณะนั้น ท่ามกลางความโกลาหล ซุนกวนแทบไม่รอดจากการจับกุมด้วยความช่วยเหลือของขุนพล เล่งทอง การกระทำครั้งนี้ยกให้ เตียวเลี้ยว เป็นอันดับหนึ่งในหมู่ขุนพลของโจโฉ

ผลจากสงครามครั้งนี้นั้นทำให้ ฝ่ายวุยมั่นคงปลอดภัยที่สามารถรักษาหับป๋าซึ่งเป็นเสมือนประตูสู่ดินแดนวุยได้ ถ้าฝ่ายง่อได้ชัยชนะในครั้งนี้ การที่ซุนกวนจะยกทัพเข้าบุกถึงเมืองหลวงก็มีความเป็นไปได้ เพราะว่าโจโฉได้นำทัพส่วนใหญ่ไปบุกยึดฮันต๋ง เหลือทหารไว้เฝ้าเมืองหลวงไม่มาก อย่างไรก็ดี เรื่องความสามารถของซุนกวนนั้น ในประวัติของเตียวเลี้ยวบอกไว้ว่าซุนกวนเกรงกลัวไม่กล้ามาสู้กับเขา แต่หลาย ๆ บันทึกว่าไว้ว่าซุนกวนนั้นมีความสามารถเรื่องขี่ม้า ยิงธนู กล้าหาญและมีความเป็นนักรบ เสียแต่ว่าซุนกวนไม่มีประวัติความสำเร็จในการนำทัพโจมตีเลย มีเพียงความสามารถในการป้องกันทัพโจโฉจำนวนมากที่บุกมาโจมตีทางปากแม่น้ำยี่สูก่อนหน้าศึกนี้ ซุนกวนนำทัพป้องกันได้เป็นอย่างดี จนโจโฉยังชมเชยว่า ถ้ามีบุตรต้องมีให้ได้อย่างซุนกวน เป็นครั้งสุดท้ายของโจโฉที่บุกง่อก๊กและยิ่งไม่มีโอกาสที่จะกรีฑาทัพบุกง่อก๊ก

## บุคคลสำคัญในศึกหับป๋า
### ฝ่ายโจโฉ
* โจโฉ
** เตียวเลี้ยว
** ลิเตียน
** งักจิ้น

### ฝ่ายซุนกวน
* ซุนกวน
** กำเหลง
** ลิบอง
** เล่งทอง
** จิวท่าย
** ไทสูจู้

## แหล่งข้อมูลอื่น
ศึกหับป๋า   

หมวดหมู่:พ.ศ. 757
หมวดหมู่:พ.ศ. 758
หับป๋า
ภาพในงานวารสารศาสตร์

**ภาพในงานวารสารศาสตร์** โดยทั่วไปแล้วภาพที่ปรากฏอยู่ในงานด้านวารสารศาสตร์นั้น สามรถแบ่งออกได้ 3 ประเภท คือ
# ภาพถ่าย (Photograph)
# ภาพวาด (Hand Art)
# ภาพตกแต่ง (Marker Art)
ภาพถ่าย

[thumbnail|ภาพถ่ายรูป[แมว]]
**ภาพถ่าย** ได้แก่ ภาพซึ่งได้มาจากกรรมวิธีการถ่ายภาพ คือ การใช้กล้องถ่ายภาพ วัสดุไวแสงสำหรับบันทึกภาพ และมีกระบวนการในการขยายภาพหรือการพิมพ์ภาพออกมา ภาพถ่ายจึงเกิดจากกระบวนการการถ่ายภาพ

ภาพถ่ายที่ดีนั้นจะต้องสะท้อนความจริงที่เกิดขึ้น สามารถสื่อเรื่องราวได้อย่างชัดเจนและถูกต้องการที่ภาพถ่ายในงานวารสารศาสตร์แบ่งออกเป็น 3 ประเภทใหญ่ ๆ ได้แก่ ภาพข่าว ภาพสารคดี และภาพโฆษณา

ภาพถ่ายถาวรภาพแรก ซึ่งเป็นสำเนาภาพพิมพ์ด้วยการเปิดรับแสงสัมผัส ถูกสร้างขึ้นในปี 1822 โดยใช้กระบวนการ "เฮลิโอกราฟี" บนฐานยางมะตอยที่พัฒนาโดย Nicéphore Niépce ภาพถ่ายจริงภาพแรกที่ถ่ายด้วยกล้องออบสคูราเกิดขึ้นไม่กี่ปีต่อมาในเมือง Le Gras ประเทศฝรั่งเศส ในปี 1826 แต่กระบวนการของ Niépce ไม่ไวพอที่จะใช้งานได้จริงสำหรับการใช้งานนี้: ต้องใช้การเปิดรับแสงของกล้องที่ใช้เวลาหลายชั่วโมงหรือหลายวัน ในปี 1829 Niépce ได้ร่วมเป็นพันธมิตรกับ Louis Daguerre และพวกเขาทั้งสองได้พัฒนากระบวนการที่คล้ายกันแต่ไวแสงมากขึ้นและได้รับการปรับปรุงในด้านอื่น ๆ

ภาพถ่ายแบบอิงไม่ดิจิทัลถูกสร้างขึ้นด้วยกระบวนการเคมีสองขั้นตอน ในระหว่างกระบวนการสองขั้นตอน ฟิล์มไวแสงจะจับภาพลบ (สีและแสง/เงาสว่างถูกแปลงกลับ) เพื่อให้ได้ภาพบวก ภาพลบมักถูกถ่ายโอน ("พิมพ์") ลงบนกระดาษภาพถ่าย การพิมพ์ภาพลบบนฟิล์มใสใช้เพื่อผลิตภาพยนตร์ อีกทางเลือกหนึ่งคือฟิล์มถูกประมวลผลเพื่อแปลงภาพเชิงลบ เพื่อให้ได้ภาพบวกที่โปร่งใส

กระบวนการที่ช่างภาพถ่ายภาพต่อเนื่องเพื่อให้ได้ภาพที่สามารถนำไปใช้ในขั้นตอนหลังการผลิตหรือการแก้ไขเรียกว่าสตูดิโอถ่ายภาพ ตัวอย่างหนึ่งอาจเป็นนางแบบที่โพสท่าถ่ายภาพในสตูดิโอหรือกลางแจ้ง ตัวเลือกของการทำสตูดิโอถ่ายภาพอาจรวมถึงการถ่ายภาพอาหารและเครื่องดื่ม การถ่ายภาพสินค้าและไลฟ์สไตล์ การถ่ายภาพสถาปัตยกรรมและภายใน การถ่ายภาพสำหรับอีคอมเมิร์ซ การถ่ายภาพบูดูร์ การถ่ายภาพไลฟ์สไตล์ทั่วไป

ปัจจุบันส่วนใหญ่ภาพถ่ายถูกสร้างขึ้นด้วยสมาร์ทโฟนหรือกล้องที่มีการใช้เลนส์เพื่อโฟกัสคลื่นความยาวแสงที่มองเห็นได้จากฉากเพื่อสร้างภาพที่ตาจะมองเห็นได้ กระบวนการและการปฏิบัติของการสร้างภาพเหล่านี้เรียกว่าการถ่ายภาพ

## ดูเพิ่ม
* การถ่ายภาพ

## อ้างอิง

หมวดหมู่:การถ่ายภาพ
หมวดหมู่:ศิลปินช่างภาพ

หมวดหมู่:สื่อทัศนศิลป์
กิมจิ

**กิมจิ** (; ราชบัณฑิตยสภา: คิมชี) เป็นของกินตามประเพณีในอาหารเกาหลี ประกอบด้วย ผัก เช่น ผักกาดขาวและหัวไชเท้า ที่หมักดองด้วยเกลือและเครื่องปรุงอื่น ๆ เช่น ผงพริกที่เรียกโกชูการู ต้นหอม กระเทียม ขิง และอาหารทะเลหมักเค็มที่เรียกช็อตกัล มักรับประทานเป็นของเคียงแทบทุกมื้อ และมักใช้เป็นส่วนผสมในอาหารประเภทต้มและตุ๋น

กิมจินั้นมีหลายร้อยรูปแบบ ซึ่งทำด้วยผักที่ต่างกันออกไป ตามประเพณีแล้ว กิมจิมักเก็บไว้ในโอ่งดินขนาดใหญ่ที่เรียก องกี แล้วฝังไว้ใต้ดินเพื่อมิให้แข็งตัวในช่วงฤดูหนาว และเพื่อรักษาอุณหภูมิมิให้เน่าเปื่อยเร็วไปในช่วงฤดูร้อน โอ่งดังกล่าวบางทีก็เก็บไว้นอกบ้านตรงชานที่ทำขึ้นพิเศษ เรียกว่า ชังดกแด ส่วนในยุคปัจจุบัน หันไปใช้ตู้แช่กิมจิกันมากขึ้น

## ระเบียงภาพ


File:Gimchi.jpg|กิมจิผักกาดขาว
File:Korean stew-Kimchi jjigae-05.jpg|คิมชีจีแก แกงทำจากกิมจิ
File:Kimchi jar.JPG|โอ่งกิมจิ


## อ้างอิง

## แหล่งข้อมูลอื่น

หมวดหมู่:อาหารเกาหลี
กิมจิ
หมวดหมู่:อาหารหมักดอง
หมวดหมู่:คำและวลีภาษาเกาหลี
หมวดหมู่:อาหารประจำชาติ
หมวดหมู่:อาหารจากผักกาด
เทสเซลเลชัน

thumb|right|250px|ระนาบแบบเทสเซลเลชันบนอิฐปูพื้นถนน

**เทสเซลเลชัน** () เป็นคำศัพท์ทางคณิตศาสตร์ หมายถึง กลุ่มรูปแบนราบ ที่เรียงติดต่อกันโดยไม่มีช่องว่าง  เทสเซลเลชันที่รู้จักกันดีในปัจจุบัน ได้แก่ ภาพพิมพ์ของเอ็ม. ซี. เอสเชอร์ (M.C. Escher)

หมวดหมู่:สมมาตร
ยุทธการที่กัวต๋อ

**ศึกกัวต๋อ** (; ) เกิดขึ้นที่ริมฝั่งแม่น้ำฮวงโหในปี ค.ศ. 200 เป็นศึกที่โจโฉได้ชัยชนะต่ออ้วนเสี้ยว จุดตัดสินผลการรบของศึกนี้อยู่ที่การลอบโจมตีทัพขนเสบียงของอ้วนเสี้ยวที่อัวเจ๋า ทำให้ทัพอ้วนเสี้ยวขาดเสบียงและเกิดความระส่ำระสายไปทั้งกองทัพ จากแผนการของเขาฮิว ซึ่งเดิมอยู่กับอ้วนเสี้ยว แต่มาอยู่ข้างโจโฉ เพราะคาดการณ์ว่าอ้วนเสี้ยวต่อไปจะพ่ายแพ้แน่ ทั้ง ๆ ที่เริ่มต้นกองทัพของอ้วนเสี้ยวมีมากกว่าโจโฉถึง 10 ต่อ 1 แต่โจโฉนำทัพอย่างใจเย็นค่อย ๆ รุกคืบ และฝ่ายอ้วนเสี้ยวก็โลเลไม่ยอมทำศึกแตกหัก  จึงต้องประสบความพ่ายแพ้ในที่สุด ภายหลังศึกนี้ อ้วนเสี้ยวเสียใจมาก อีกทั้งลูกชาย 2 คน คือ อ้วนซงกับอ้วนถำก็บาดหมางถึงขนาดฆ่ากัน จนต้องกระอักเลือดชีวิตในเวลาต่อมาไม่นาน ศึกนี้นำมาสู่การล่มสลายของตระกูลอ้วน เมื่อบุคคลสำคัญ ๆ ในตระกูลได้ล้มตายหมดสิ้น อีกทั้งเป็นศึกที่โจโฉได้สร้างชื่อเสียงไว้มาก และทำให้ได้ครองอำนาจใหญ่แต่เพียงผู้เดียวในดินแดนภาคเหนือของจีน ตั้งแต่เริ่มต้นจนจบโจโฉใช้เวลาทำศึกครั้งนี้นานถึง 7 ปี 

ในสามก๊ก เริ่มแรกจากที่เล่าปี่ได้เข้าเฝ้าพระเจ้าเหี้ยนเต้ในพระราชวัง จากที่มีความดีความชอบในการปราบตั๋งโต๊ะและลิโป้  พระองค์ทรงให้ตรวจพงศาวลี พบว่าเล่าปี่สืบสายเชื้อสายมาจากตงสานเชงอ๋องจริง จึงให้ความเคารพเล่าปี่และทรงเรียกเล่าปี่ว่า พระเจ้าอา และเชื้อเชิญให้ไปปรึกษาราชการเป็นการส่วนพระองค์ ทำให้โจโฉเกิดความระแวงในตัวเล่าปี่ อีกทั้งในเวลาเดียวกันนั้น ตังสินร่วมมือกับเกียดเป๋งหมายจะลอบฆ่าโจโฉ แต่ไม่สำเร็จ โจโฉยิ่งเพิ่มความระแวงในตัวผู้ที่อยู่ตรงกันข้าม เล่าปี่จึงตัดสินใจหนีออกจากเมืองไปเข้าร่วมกับอ้วนเสี้ยว เพื่อชักชวนให้ปราบโจโฉ

โจโฉได้ทำการฝังศพอ้วนเสี้ยวอย่างสมเกียรติ และได้ซื้อใจราษฎรด้วยการงดภาษีถึง 1 ปี และต่อมาได้ร่างโคลงถึงการรบในครั้งนี้ด้วย ที่เขาจรดทะเลเช่นเดียวกับฮั่นอู่ตี้ อดีตฮ่องเต้ผู้ยิ่งใหญ่ในราชวงศ์ฮั่นเคยกระทำ หลังจากชนะศึกที่นี่เช่นกัน

สำหรับฝ่ายเล่าปี่ นี่เป็นศึกอย่างเป็นทางการครั้งแรกที่ทำให้เล่าปี่แตกหักกับฝ่ายโจโฉอย่างสิ้นเชิง ซึ่งนับต่อจากนี้ทั้งคู่จะขับเคี่ยวกันไปตลอด

## อ้างอิง

## แหล่งข้อมูลอื่น
* 
*   

หมวดหมู่:พ.ศ. 743
หมวดหมู่:ความขัดแย้งในคริสต์ทศวรรษ 200
กัวต๋อ
การสื่อสารภายในบุคคล

**การสื่อสารภายในบุคคล** คือ'การสื่อสารกับตนเอง''' () เป็นกิจกรรมทางการสื่อสารอย่างหนึ่งจะเกิดขึ้นเมื่อมีการสื่อสารกับตัวเอง กล่าวอย่างสั้นๆ เมื่อคนคิดหรือพูดกับตัวเอง การที่คนพูดกับคนอื่นอย่างไรคนก็อาจพูดกับตัวเองได้เช่นเดียวกัน

ตัวอย่างของการสื่อสารกับตัวเองก็คือการที่เราหยุดหรือการยับยั้งการกระทำหรือหยุดความคิดบางอย่าง การวิเคราะห์ตัวเอง การวางแผน การคิดเลือกการกระทำที่มีอยู่หลายทางเลือก การเตือนตนเองและการคิดริเริ่มงานบางอย่าง ในแต่ละวันที่คนเกี่ยวข้องกับกิจกรรมการสื่อสารรอบๆ ตัวเอง ในสถานที่ต่างๆ กิจกรรมและการสื่อสารนั้นๆ ก็จะวนเวียนอยู่ในความคิดของคนเรา เมื่อกลับไปที่บ้านของเรา เป็นต้น การที่มีการสื่อสารกับตนเองไม่ใช่เรื่องแปลก เพราะตัวเองก็มีความคิดมีอารมณ์ที่จะแสดงออกได้ ตามความเป็นจริงนั้นการสื่อสารกับตัวเองเป็นขั้นตอนการสื่อสารที่สำคัญ เป็นต้นกำเนิดของการสื่อสารทุกชนิดโดยจะเป็นกระบวนการที่เกิดขึ้นก่อนการสื่อสารประเภทอื่นๆเสมอ ทั้งนี้ ในวงการวิจัยต่างประเทศมีงานวิจัยเกี่ยวกับการสื่อสารภายในบุคคลเป็นจำนวนมากแต่ในประเทศไทยมีงานวิจัยในด้านนี้น้อยมาก

หมวดหมู่:การสื่อสาร
อาหารว่าง

**อาหารว่าง** หรือ **ของว่าง** (snack food หรือ snack) ในสายตาของชาวตะวันตกคือประเภทของอาหารที่ไม่ได้บริโภคเป็นอาหารหลักในแต่ละวัน อาหารว่างมีหน้าที่เพียงแต่บรรเทาความหิวได้ชั่วคราวเท่านั้น ให้พลังงานแก่ร่างกายได้อย่างรวดเร็วหรือเป็นสิ่งที่รับประทานเพื่อความสุขเท่านั้น เป็นต้น 

อาหารว่างออกแบบมาให้ทนต่อสภาพอากาศและมีหน้าตาน่ารับประทานกว่าอาหารตามธรรมชาติทั่วไป มักมีส่วนประกอบของสารให้ความหวาน สารกันบูดในจำนวนมาก รวมไปถึงส่วนผสมเย้ายวนผู้บริโภคไม่ว่าจะเป็นช็อกโกแลต ถั่วลิสง และสารปรุงแต่งรสชาติ (เช่น รสชาติของมันฝรั่งทอดกรอบ)

อาหารที่ผลิตขึ้นเพื่อจุดประสงค์นี้ในขั้นต้นจะถูกมองว่าเป็นอาหารขยะ (junk food) เป็นอาหารที่มีคุณค่าทางอาหารน้อยหรือแทบจะไม่มีเลย ไม่ก่อให้เกิดประโยชน์แก่สุขภาพ

ในแต่ละปี อุตสาหกรรมอาหารว่างในบางประเภทเช่นสหรัฐอเมริกาทำรายได้หนึ่งร้อยล้านดอลลาร์ ตลาดของอาหารจำพวกนี้กว้าง หลายบริษัทต้องการเป็นหุ้นส่วนของตลาดอาหารว่างนี้ ผลที่ตามมาก็คือการจัดรายการที่กระตุ้นให้ผู้บริโภคซื้อสินค้าจำพวกนี้ โฆษณาของอาหารกินเล่นมีมากกว่าโฆษณาของอาหารปกติ (เช่น ผลไม้ ผัก เนื้อหรือผลิตภัณฑ์ที่ทำจากนม) และโฆษณาในโทรทัศน์ส่วนใหญ่จะมุ่งขายอาหารประเภทนี้ 

หลังจากที่ความตระหนักถึงคุณค่าทางอาหาร อาหารที่รับประทานเข้าไป การลดหรือคุมน้ำหนัก และสุขภาพเริ่มมีมากขึ้น หลายคนจึงเริ่มหันมาบริโภคเพื่อสุขภาพ และเลือกอาหารว่างที่มีเป็นของธรรมชาติ เช่น ผลไม้ (สดหรืออบแห้ง) ผัก (แท่งแครอต) ถั่วและธัญพืช

## ตัวอย่างรายการอาหารว่าง
### มันฝรั่งทอดกรอบ
thumb|right|อาหารว่างยอดนิยม มันฝรั่งทอด
#ชีสเคิร์ล
#คอมโบ
#เพรตเซล
#มันฝรั่งทอดกรอบ
#ตอร์ตียาชิป

### ขนมหวานหรือลูกกวาด
#แคนดีบาร์ 

### อาหารว่างประเภทอื่น
#บีฟเจอร์กี
#แครกเกอร์
#คุกกี้
#บิสกิต
#โดนัท
#เฟรนช์ฟรายส์
#ไอศกรีม
#ถั่ว 
#หอมใหญ่ทอด
#ข้าวโพดคั่ว


หมวดหมู่:อาหารสะดวกซื้อ
การสื่อสารระหว่างบุคคล

**การสื่อสารระหว่างบุคคล** () เป็นกิจกรรมที่เกี่ยวข้องกับคนตั้งแต่สองคนขึ้นไป การที่บุคคลสองคนหรือมากกว่านั้นติดต่อกันนั้น จะทำให้ทั้งสองฝ่ายมีความเข้าใจกันและรับรู้ข้อมูลต่าง ๆ ของโลก นอกจากนี้ก็จะทำให้รู้จักตนเองด้วย เพราะการสื่อสารเป็นเหมือนภาพสะท้อนที่กลับมาหาตัวเอง คนที่ขาดการสื่อสารระหว่างบุคคลจะเป็นคนที่ขาดความเข้าใจความต้องการและความจำเป็นอันแตกต่างและหลากหลายของบุคคลอื่น ยิ่งคนที่มีการสื่อสารระหว่างบุคคลมากเพียงใดก็จะยิ่งเพิ่มการรู้จักตัวเองและการรู้จักคนอื่นมากยิ่งขึ้นเพียงนั้น ข้อมูลที่เราได้มาจากการสื่อสารระหว่างบุคคล นอกจากจะเป็นประโยชน์ในการปรับตัวเองแล้ว ยังแสดงว่าตัวเองมีความสามารถในการสื่อสารกับคนอื่นอีกด้วย การสื่อสารระหว่างบุคคล จะก่อให้เกิดผล 3 ประการคือ

## ลดความกลัวลง
เนื่องจากมีคนไม่น้อยที่อายหรือกลัวการติดต่อสื่อสารกับผู้อื่น เช่น กลัวการพูด กลัวการ แสดงออกและกลัวที่จะมีปฏิสัมพันธ์กับผู้อื่น ความรู้สึกไม่มั่นใจ หรือขาดความเชื่อมั่นในตนเอง ความวิตกกังวลว่า จะพูดผิดหรือความกลัวว่าจะถูกจับผิดในขณะที่พูด ซึ่งนับว่าเป็นผลเสียของพฤติกรรมทางด้านการสื่อสารของคน เมื่อคนไม่กล้าที่จะแสดงออกก็จะกลายเป็นคนเงียบ ๆ ไม่กล้าสุงสิงกับใครแยกตนเองออกจากสังคม การสื่อสารระหว่างบุคคลนั้นจะทำให้เราได้เรียนรู้อะไรหลายอย่างมากขึ้น รวมทั้งการเรียนรู้เกี่ยวกับ ตัวเองมากขึ้นและจะมีความตั้งใจบางอย่างที่ช่วยลดความกลัวโดยการพยายามที่จะติดต่อกับบุคคลอื่นมากยิ่งขึ้น เมื่อต่างคนได้ เรียนรู้ผลที่ได้จากการร่วมสังคมกันก็จะทำให้ความกลัวลดน้อยลงและนาน ๆ ก็จะกลายเป็นเรื่องธรรมดาสามัญและเกิดความสอดคล้องกัน

## มีความสอดคล้องกัน
ผลที่เกิดจากการสื่อสารระหว่างบุคคล ในลักษณะการมีความสอดคล้องกัน ได้แก่ การกระทำที่ตรงตามความเชื่อทัศนคติและค่านิยมของตัวเองนั่นก็คือ คนมีอิสระที่จะกระทำตามความคิดของตนเองการวัดความสำเร็จของการสื่อสารระหว่างบุคคล ส่วนหนึ่งวัดจากระดับ ของความสอดคล้องกันระหว่างการแสดงออกกับความเชื่อและค่านิยมของแต่ละคน หากการแสดงออกของคนไม่ ตรงกับทัศนคติของตน การสื่อสารนั้นขาดความสอดคล้องกัน ยิ่งความสอดคล้องมีมากเพียงใดก็จะยิ่งทำให้การสื่อสาร กับผู้อื่นมีความชัดเจนและมีความแน่นอนมากยิ่งขึ้นตามไปด้วยคนที่พูดด้วยความจริงใจพูดตรงกับความรู้สึกนั้น ย่อมจะ สื่อสารความหมายได้ดีกว่าการสื่อสารโดยไม่ใช้คำพูด นอกจากนั้นจากการซักถามและการตอบคำถามก็ยังชี้ให้เห็น ถึงความสอดคล้องของการพูดกับความรู้สึกได้ ยิ่งให้โอกาสผู้พูดมีอิสระที่จะเลือกเรื่องหรือหัวข้อที่พูดด้วยแล้ว ก็ยิ่งเห็นความสอดคล้องมากยิ่งขึ้น เพราะตามปกติคนเรามักจะเลือกเรื่องหรือหัวข้อการพูดที่ตนเองถนัด

## สร้างความไว้วางใจให้กับผู้ที่มาติดต่อด้วย
การที่คนเราสื่อสารกับคนอื่นสอดคล้องกับความรู้สึกของตนเอง จะทำให้การสื่อสารนั้นมีประสิทธิภาพและสร้างความไว้วางใจให้กับผู้ที่ติดต่อด้วย เมื่อคนเกิดความไว้วางใจการสื่อสารก็เกิดขึ้นอย่างเปิดเผยและตรงไปตรงมาเพราะคนรู้สึกอิสระที่จะแสดงออก มีความพอใจที่จะติดต่อสื่อความกันและสร้างความสัมพันธ์ในทางที่ดีขึ้น ในแง่ของตัวเองเมื่อคนอื่นมีความไว้วางใจก็จะเกิดความเชื่อมั่นในตัวเองมากขึ้น เมื่อตนเองเกิดความรู้สึกว่าตัวเองไม่ถูกคุกคามหรือข่มขู่จากผู้อื่น จะทำให้พฤติกรรมในการป้องกันตัวเองจะน้อยลง และจะเกิดความพอใจที่อยากจะติดต่อกับผู้อื่น การแก้ปัญหาต่าง ๆ ที่เกิดขึ้นก็จะดำเนินไปอย่างดีและประสบผลสำเร็จ

หมวดหมู่:การสื่อสาร
หมวดหมู่:พฤติกรรมมนุษย์
สภาแห่งรัฐ

**สภาแห่งรัฐ** () เป็นชื่อหน่วยงานในหลายประเทศ ปรกติมีหน้าที่คล้าย ๆ กัน คือ เป็นศาลปกครอง หรือให้คำปรึกษาด้านกฎหมายแก่หน่วยงานของรัฐ ในบางประเทศทำหน้าที่เป็นองคมนตรีก็มี

## ในปัจจุบัน

* คณะกรรมการกฤษฎีกา (ไทย)
* สภาแห่งรัฐ (กรีซ)
* สภาแห่งรัฐ (กานา)
* สภาแห่งรัฐ (คิวบา)
* สภาแห่งรัฐ (โคลอมเบีย)
* สภาแห่งรัฐ (จีน)
* สภาแห่งรัฐ (เดนมาร์ก)
* สภาแห่งรัฐ (ตุรกี)
* สภาแห่งรัฐ (นอร์ทแคโรไลนา)
* สภาแห่งรัฐ (นอร์เวย์)
* สภาแห่งรัฐ (เนเธอร์แลนด์)
* สภาแห่งรัฐ (ไนจีเรีย)
* สภาแห่งรัฐ (เบลเยียม)
* สภาแห่งรัฐ (โปรตุเกส)
* สภาแห่งรัฐ (ฝรั่งเศส)
* สภาแห่งรัฐ (ฟิลิปปินส์)
* สภาแห่งรัฐ (ลักเซมเบิร์ก)
* สภาแห่งรัฐ (สวิตเซอร์แลนด์)
* สภาแห่งรัฐ (อิตาลี)
* สภาแห่งรัฐ (อียิปต์)
* สภาแห่งรัฐ (ไอร์แลนด์)

## ในอดีต
* สภาแห่งรัฐ (จักรวรรดิบราซิล) (ค.ศ. 1822–1889)
* สภาแห่งรัฐ (ชิลี) (ค.ศ. 1976–1980)
* สภากิจการของรัฐ (แมนจูเรีย) (ค.ศ. 1934–1945)
* สภาแห่งรัฐ (เยอรมนีตะวันออก) (ค.ศ. 1960–1990)
* สภาแห่งรัฐ (ราชอาณาจักรโปแลนด์) (ค.ศ. 1815-1915) และ สภาแห่งรัฐ (โปแลนด์) (ค.ศ. 1947–1989)
* สภาแห่งรัฐ (โรมาเนีย) (ค.ศ. 1961–1989)
* สภาแห่งรัฐ (ไลบีเรีย) (กลางคริสต์ศตวรรษ 1990)
* สภาแห่งรัฐ (เวียดนาม) (ค.ศ. 1980–1992)
* สภาแห่งรัฐ (สเปน) (ค.ศ. 1522–1834)
* สภาแห่งรัฐ (สวีเดน) (ค.ศ. 1809–1974)
* สภาแห่งรัฐ (อังกฤษ) (ค.ศ. 1649–1660)
* สภาแห่งรัฐ (อินเดีย) (ค.ศ. 1919–1947)
* อภิรัฐมนตรีสภา (ญี่ปุ่น) (ค.ศ. 689–1885)
* อภิรัฐมนตรีสภา (สยาม) (ค.ศ. 1925–1932)

## ดูเพิ่ม

* คณะมนตรีแห่งรัฐ (State Council)
* คณะรัฐมนตรี (Council of Ministers)
สถานการณ์บ้านเมือง

**สถานการณ์บ้านเมือง** เป็นสภาวะแวดล้อมปัจจุบันในสังคม บ้านเมือง รัฐ ประเทศ ที่อาศัยอยู่ เช่น สภาวะแวดล้อมทางด้านการเมือง เศรษฐกิจ สังคมภาวะความเป็นอยู่การดำเนินชีวิตของผู้คนในบ้านในเมืองนั้น ณ ปัจจุบัน
หอเกียรติยศ

**หอเกียรติยศ** บางครั้งอาจเรียก **"หอเรืองนาม"** (Hall of fame) หมายถึงพิพิธภัณฑ์ประเภทหนึ่งที่สร้างขึ้นเพื่อเชิดชูบุคคลที่มุ่งมั่นอย่างสูงที่ได้ประกอบคุณงามความดีและมีความวิริยะสูงสุดจนประสบผลสำเร็จในกิจกรรมสาขาต่างๆ ในบางกรณี หอเกียรติยศอาจประกอบด้วยห้องโถงและห้องต่างๆ หรือเป็นพิพิธภัณฑ์ที่ใช้ในการจัดเก็บและแสดงสิ่งเชิดชูเกียรติยศของผู้ได้รับการยกย่อง เช่น รูปปั้น โล่ ถ้วยรางวัล เข็มขัดแชมเปี้ยน รวมทั้งสิ่งของที่ระลึกอื่นๆ ที่เกี่ยวข้อง แต่หอเกียรติยศบางแห่งก็ทำเพียงแต่แสดงรูปปั้นท่อนบนพร้อมการจารึกชื่อบุคคลผู้ได้รับการเชิดชูจากตามประเภทที่หอแห่งนั้นๆ ดำเนินการโดยไม่แสดงสิ่งของ เช่น ที่วิหารวาลฮาลลา

**หอเกียรติยศ**  ได้รับการแบ่งเป็นประเภทใหญ่ๆ ไว้หลายประเภทได้แก่
*หอเกียรติยศด้านดนตรี
*หอเกียรติยศด้านการแสดง
*หอเกียรติยศด้านการกีฬา
*หอเกียรติเฉพาะด้นอื่นๆ เช่น ด้านการประดิษฐ์คิดค้น

ในแต่ละประเภทจะแบ่งย่อยลงไป เช่นด้านกีฬา แบ่งลงไปตามชนิดกีฬา ดังที่มิกกี แมนเทิล นักเบสบอลอเมริกันได้รับการบรรจุชื่อไว้ใน"หอเกียรติยศเบสบอลแห่งชาติ" เป็นต้น ผู้ดำเนินการหรือเจ้าของหอเกียรติยศอาจเป็นทั้งภาครัฐและภาคเอกชน แต่ส่วนใหญ่มักเป็นองค์กรหรือสมาคมหรือชมรมของผู้ประกอบกิจกรรมนั้นๆ ทั้งระดับชาติและระดับท้องถิ่น เช่นหอเกียรติยศนักเขียนภาพการ์ตูนแคนาดา, หอเกียรติยศกอล์ฟแห่งโลก ฯลฯ  

thumb|ห้องโถงหอเกียรติยศวิหารวาลฮาลลา ประเทศเยอรมนี
หอเกียรติยศที่เก่าแก่แห่งหนึ่งที่นับเป็นตัวอย่างได้คือ "วิหารวาลฮาลลา" หรือ หอเกียรติยศและชื่อเสียงแห่งเยอรมัน ในแคว้นบาวาเรียซึ่งเปิดเมื่อ พ.ศ. 2355

นอกจากหอเกียรติยศซึ่งเป็นอาคารแล้ว ยังมีรูปแบบที่ใช้บาทวิถีเป็นที่แสดงที่เรียกว่า **"บาทวิถีแห่งผู้เรืองนาม"** (Walk of fame) เช่น บาทวิถีแห่งผู้เรืองนามในฮอลลีวูด บาทวิถีแห่งผู้เรืองนามแห่งแคนาดา บาทวิถีแห่งผู้เรืองนามแห่งเซนต์หลุยส์

## ดูเพิ่ม
*รายชื่อหอเกียรติยศในสหรัฐฯ http://en.wikipedia.org/wiki/List_of_halls_and_walks_of_fame
*รายชื่อบุคคลในหอเกียรติยศนักประดิษฐ์แห่งชาติสหรัฐฯhttp://encarta.msn.com/media_701500189/National_Inventors_Hall_of_Fame.html 
*วาลฮาลลาเทมเปิล บาวาเรีย http://en.wikipedia.org/wiki/Walhalla_temple
*บาทวิถีแห่งผู้เรืองนามในฮอลลีวูด http://en.wikipedia.org/wiki/Hollywood_Walk_of_Fame
*บาทวิถีแห่งผู้เรืองนามในแคนาดา http://en.wikipedia.org/wiki/Canada%27s_Walk_of_Fame

## อ้างอิง
*วิกิพีเดียหน้าภาษาอังกฤษ http://en.wikipedia.org/wiki/Hall_of_fame


หมวดหมู่:พิพิธภัณฑ์
เรือหลวงกูด

**เรือหลวง''กูด'' (LSM-731)** (ลำที่ 2) หมายเลข 731 เป็นเรือยกพลขึ้นบกขนาดกลาง (LSM: Landing Ship Medium) ชั้น แอลเอสเอ็ม-1 ถูกใช้ในภารกิจที่สำคัญ เช่น การลำเลียงกำลังทหาร และสนับสนุนการสับเปลี่ยนกำลังทหารไทยในระหว่างสงครามเกาหลี และอื่นๆ อีกมาก มีอายุการใช้งานนานกว่า 58 ปี ปัจจุบัน ปลดระวางแล้ว เมื่อ 30 ก.ค. 2547 เมืองพัทยาร่วมกับกองทัพเรือไทย จัดทำโครงการอุทยานใต้ทะเล เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี ณ บริเวณเกาะสาก อ่าวพัทยา จังหวัดชลบุรี ในวันที่ 17 ก.ย. 2549 เวลา 10.00 น.

## ประวัติ
เรือหลวงกูด เดิมชื่อ "USS EXNO" (LSM-333) ต่อที่อู่พูลแมนเวิร์คส์ ชิคาโก ประเทศสหรัฐอเมริกา รัฐบาลไทยได้จัดซื้อมาในราคา 235,000 ดอลลาร์สหรัฐ ตามโครงการช่วยเหลือทางทหาร และได้ขึ้นระวางประจำการในกองทัพเรือไทย เมื่อวันที่ 20 พ.ย. 2490 ผ่านภารกิจสำคัญมากมาย รับใช้ชาติและราชนาวีมานานถึง 58 ปี

## เหรียญอิสริยาภรณ์
*  :
** 80x80px เหรียญอเมริกันแคมเพน
** 80x80px เหรียญเนวีออคคิวเพเชินเซอวิส
** 80x80px เหรียญชัยชนะสงครามโลกครั้งที่ 2
** 80x80px เหรียญเอเซียติค-แปซิฟิกแคมเพน

## แหล่งข้อมูลอื่น
* ข่าวในวงการเรือไทย-เทศ 

กูด
กูด
กูด
หมวดหมู่:เรือที่โอนจากกองทัพเรือสหรัฐไปยังกองทัพเรือไทย
รายชื่อตอนในเส้าหลิน สุดยอดพลังแห่งเพลงมวย

นี่คือ**รายชื่อตอนใน[[เส้าหลิน สุดยอดพลังแห่งเพลงมวย]]**  มีทั้งหมด 52 ตอน โดยแบ่งออกเป็น 3 ฤดูกาล ได้แก่

## ที่มา
**[[เส้าหลิน สุดยอดพลังแห่งเพลงมวย]]** เป็นการ์ตูนทีวีแอนิเมชัน ที่ออกฉายครั้งแรกในสหรัฐอเมริกาทางวอร์เนอร์บราเธอร์ทีวีเน็ตเวิร์กในช่วง พ.ศ. 2546 - 2549 มีทั้งหมด 52 ตอน โดยแบ่งออกเป็น 3 ฤดูกาล ในฤดูกาลที่ 1 และ 2 จะจบลงด้วยตอนต่อเนื่องโดยในเนื้อหาจะมีนักรบเส้าหลินคนหนึ่งไปเข้าร่วมกับฝ่ายเฮ่ยหลิน (ฤดูกาลที่ 1 เรมุนโด้เข้าร่วมกับวู่หยา ฤดูกาลที่ 2 โอมิเข้าร่วมกับเชสยัง) ในฤดูกาลที่ 3 ไม่มีตอนต่อเนื่อง แต่จบลงด้วยตอน *กาลเวลาแห่งอนาคต* ที่มี 2 ตอนต่อกัน

ในตอน *[[กาลเวลาแห่งอนาคต (2)]]* เนื้อหาในตอนหลายอย่างบ่งบอกว่าเป็นตอนสุดท้ายของการ์ตูนเรื่องนี้ เช่น เพลงการ์ตูนที่เปิดตอนที่มังกรเส้าหลินเอาชนะฝ่ายเฮ่ยหลินได้ และปีศาจทั้งหมดที่เคยปรากฏก็ได้ปรากฏตัวในตอนท้ายของตอนนี้ อย่างไรก็ตาม เมื่อวันที่ 25 เมษายน พ.ศ. 2549 วอร์เนอร์บราเธอร์ได้ประกาศว่าจะมีการสร้างฤดูกาลที่ 4 แต่ก็ได้มีการยกเลิกไปในภายหลัง 

## รายชื่อตอน
### ฤดูกาลที่ 1
ฤดูกาลที่ 1 ฉายในช่วง พ.ศ. 2546 - 2547

### ฤดูกาลที่ 2
ฤดูกาลที่ 2 ฉายในช่วง พ.ศ. 2547 - 2548

### ฤดูกาลที่ 3
ฤดูกาลที่ 3 ฉายในช่วง พ.ศ. 2548 - 2549

## อ้างอิง

## แหล่งข้อมูลอื่น
* รายชื่อตอนจาก TV.com 

เส้าหลิน สุดยอดพลังแห่งเพลงมวย
โกทูโนว์

**โกทูโนว์** (GotoKnow.org) เป็นเว็บไซต์ให้บริการบล็อก สำหรับแลกเปลี่ยนเรียนรู้บนอินเทอร์เน็ต พัฒนาโดย จันทวรรณ ปิยะวัฒน์ และ ผศ.ธวัชชัย ปิยะวัฒน์ จากคณะวิทยาการจัดการ มหาวิทยาลัยสงขลานครินทร์ เปิดให้บริการเมื่อวันที่ 27 พฤษภาคม พ.ศ. 2548 โดยในขณะนั้นมีเครื่องเซิร์ฟเวอร์อยู่ที่ ซานฟรานซิสโกประเทศสหรัฐอเมริกา ก่อนที่จะย้ายมาเมืองไทยในวันที่ 23 ตุลาคม พ.ศ. 2549 ภายใต้การสนับสนุนหลักจากสถาบันส่งเสริมการจัดการความรู้เพื่อสังคม (สคส.) โดยภายในเว็บไซต์มีการแบ่งย่อยเนื้อหาการแลกเปลี่ยนเรียนรู้ออกเป็นกลุ่มเนื้อหาต่าง ๆ เช่น ชุมชนเบาหวาน ชุมชนอาหารปลอดภัย ชุมชนการป้องกันโรค นอกจากนี้ ในแต่ละหน้าจะเชื่อมโยงกันตามกลุ่มป้ายเพื่อง่ายต่อการค้นหาและเชื่อมโยงเนื้อหาที่ใกล้เคียงกันไว้ด้วยกัน

ผู้เขียน GotoKnow ส่วนใหญ่เป็นผู้เชี่ยวชาญจากหลายสาขาวิชา จากองค์กรเอกชน หน่วยงานรัฐบาล วงการศึกษา และวงการแพทย์ โดยมีผู้เขียนมากกว่า 65,000 คน และมีผู้เข้าชมกว่า 21,000 คนต่อวัน โดยเฉพาะในวงการศึกษาศาสตราจารย์นายแพทย์วิจารณ์ พานิช และคณะได้นำหลักการแนวคิดในการจัดการความรู้มาเผยแพร่ให้กับผู้บริหารต้นแบบของสำนักงานเลขาธิการสภาการศึกษา รุ่นที่ 1 และรุ่นที่ 2 ระหว่างปี พ.ศ. 2545-2547 และได้มีนักการศึกษาหลายท่านนำไปขยายผลต่อยอดการจัดการความรู้สู่การปฏิบัติ เช่น ปฐมพงศ์ ศุภเลิศ ได้เขียนหนังสือ "การจัดการความรู้สู่การประยุกต์ใช้ในสถานศึกษา" เพื่อเป็นเอกสารประกอบการเรียนการสอนรายวิชาการจัดการความรู้ ของนิสิตนักศึกษาระดับบัณฑิตศึกษาในมหาวิทยาลัย

ซอฟต์แวร์ที่ใช้ในรุ่นปัจจุบันเป็นซอฟต์แวร์เสรีในชื่อ "KnowledgeVolution" ที่พัฒนาโดย จันทวรรณ ปิยะวัฒน์ และ ผศ.ธวัชชัย ปิยะวัฒน์ ซึ่งซอฟต์แวร์นี้ใช้ลิขสิทธิ์แบบ GPL ภายใต้ลิขสิทธิ์ของสถาบันส่งเสริมการจัดการความรู้เพื่อสังคม

สำหรับการบริหารจัดการ GotoKnow.org นั้น ในช่วง 3 ปีแรกของการดำเนินงานได้รับการสนับสนุนงบประมาณในพัฒนาระบบและบริหารจัดการจากสถาบันส่งเสริมการจัดกาความรู้เพื่อสังคม (สคส.) อีกทั้งในช่วงก่อนหมดทุนในปีที่ 3 ได้มีการรับเงินบริจาคจากสมาชิก GotoKnow.org เพื่อสมทบทุน "กองทุนเพื่อการบริหารจัดการ GotoKnow.org / Learners.in.th" และ ณ ปัจจุบัน GotoKnow.org ได้รับการสนับสนุนหลักจากสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นทุนสนับสนุนในการพัฒนาระบบและบริหารจัดการเป็นระยะเวลา 3 ปี

## การพัฒนา GotoKnow.org
GotoKnow.org ได้ติดตั้งซอฟต์แวร์ที่มีชื่อว่า KnowledgeVolution ซึ่งเป็นระบบการจัดการความรู้ระดับองค์กร (Open-Source Web-Based Enterprise Knowledge Management System) ชิ้นแรกของประเทศไทย ที่พัฒนาโดยทีมงาน UsableLabs และ โดยเริ่มแรกของการพัฒนานั้น ได้รับการสนับสนุนหลักจาก มูลนิธิสถาบันส่งเสริมการจัดการความรู้เพื่อสังคม (สคส.) สำนักงานกองทุนสนับสนุนการวิจัย (สกว.) มหาวิทยาลัยสงขลานครินทร์ และสำนักงานกองทุนสนับสนุนการสร้างเสริมสุขภาพ (สสส.)

KnowledgeVolution เป็นซอฟต์แวร์ที่พัฒนาในรูปแบบเผยแพร่รหัสต้นฉบับ (Source Code) หรือที่เรียกกันโดยทั่วไปว่าโอเพนซอร์ซ ให้ผู้ที่สนใจไม่ว่าจะเป็นองค์กรใด ๆ สามารถนำไปติดตั้งใช้งานทั้งในเครือข่ายแบบอินทราเน็ตหรืออินเทอร์เน็ต โดยไม่มีค่าใช้จ่ายใด ๆ

โกทูโนว์เป็นเว็บไซต์ที่มีผู้เข้าชมจากประเทศไทยมากเป็นอันดับที่ 261 (19 กันยายน 2557) จากการจัดอันดับโดยอะเล็กซา

## อ้างอิง

## แหล่งข้อมูลอื่น
* เว็บไซต์ทางการ
* 

 หมวดหมู่:เว็บไซต์ในประเทศไทย
หมวดหมู่:บล็อก
ลายกระหนก

thumb|upright|ลายกระหนกสามตัว
**ลายกระหนก** เป็นลายพื้นฐานหนึ่งที่สำคัญของลายไทยในงานจิตรกรรมไทย มีพื้นฐานจากสามเหลี่ยมชายธง (สามเหลี่ยมมุมฉาก) อาจมีตัวเดียว หรือหลายตัวก็ได้ มักมีฐานมุมแหลมหันไปทางเดียวกัน โดยมีขนาดและสัดส่วนที่แตกต่างกันไป ลายกระหนกที่สำคัญ ได้แก่ กระหนกสามตัว กระหนกเปลว กระหนกใบเทศ จากนั้นก็เป็นกระหนกผักกูด  กระหนกกอ เป็นต้น

## ความหมาย
ความหมายตามพจนานุกรม ฉบับราชบัณฑิตยสถาน ปี พ.ศ. 2525 ให้ความหมายว่า **กระหนก** หมายถึงลวดลาย แต่จะสะกดว่า กนก ก็ได้ด้วย,  **กนก** หมายถึงทอง

สมเด็จพระเจ้าบรมวงศ์เธอเจ้าฟ้ากรมพระยานริศรานุวัตติวงศ์ ทรงอธิบายใน พระนิพนธ์สาส์นสมเด็จ ว่า  "กนก" คงใช้เรียกตู้ลายทอง (ตู้ลายรดน้ำ) แล้วเข้าใจผิดไปว่า ลวดลายนั้นเป็น "กนก"

## บ่อเกิดแห่งลายไทย
ลายไทยมีบ่อเกิดมาจากธรรมชาติ ได้แก่
* ดอกบัว
* ดอกมะลิ
* ดอกชัยพฤกษ์
* ใบฝ้ายเทศ
* ผักกูด
* ตาอ้อย
* เถาวัลย์
* กาบไผ่
* เปลวไฟ
* ฯลฯ

## กำเนิดของลายกระหนก และกระหนกสามตัว
ต้นแบบของลายกระหนก มาจากหางไหล ซึ่งเป็นลายที่มาจากลักษณะของเปลวไฟ 

กระหนกสามตัวเป็นแม่ลาย ถือเป็นแม่แบบของกระหนกทั้งหลาย 

## ประเภทของลายกระหนก
ลายกระหนกแบ่งเป็นประเภทใหญ่ ๆ ได้ ดังนี้คือ
* กระหนกเปลว
* กระหนกใบเทศ
* กระหนกผักกูด
* กระหนกนารี
* กระหนกหางหงส์
* กระหนกลายนาค
* กระหนกช่อลายต่าง ๆ

## หนังสืออ่านเพิ่ม
* โพธิ์ ใจอ่อนน้อม **คู่มือลายไทย ** โรงพิมพ์ธนาคารออมสิน พ.ศ. 2522. 
* พระเทวาภินิมมิต **สมุดตำราลายไทย** โรงพิมพ์คุรุสภา พ.ศ. 2530. ISBN 974-0038-44-1
* สันติ เล็กสุขุม **กระหนกในดินแดนไทย ** สำนักพิมพ์มติชน พ.ศ. 2539. ISBN 974-7120-30-5

## แหล่งข้อมูลอื่น
* พุทธศิลปะสถาปัตยกรรม ภาคต้น โดย พระพรหมพิจิตร
* จิตรธานี  

หมวดหมู่:ลายไทย
รัฐประหารในสยาม มิถุนายน พ.ศ. 2476

**รัฐประหารในสยาม มิถุนายน พ.ศ. 2476** เป็นรัฐประหารในสยาม  เกิดขึ้นเมื่อวันอังคารที่ 20 มิถุนายน พ.ศ. 2476 นำโดย พันเอก พระยาพหลพลพยุหเสนา ยึดอำนาจการปกครองของนายกรัฐมนตรี พระยามโนปกรณ์นิติธาดา

## เหตุการณ์
รัฐประหารครั้งนี้มีหลังจากที่หลวงประดิษฐ์มนูธรรมถูกบังคับให้ออกจากประเทศไทย ด้วยถูกโจมตีว่าเป็นคอมมิวนิสต์จากการเสนอสมุดปกเหลือง ตามด้วยการที่พระยามโนปกรณ์นิติธาดาประกาศพระราชกฤษฎีกาปิดสภาฯ และงดใช้รัฐธรรมนูญบางมาตราตั้งแต่ต้นเดือนเมษายน
ความสัมพันธ์ระหว่างคณะราษฎร กับ ก้อน หุตะสิงห์ ได้ตกตํ่าจนเกือบเหลือศูนย์
ในเดือนมิถุนายน สี่ทหารเสือคณะราษฎรลาออกจากตำแหน่งสำคัญทางทหาร พระยามโนปกรณ์นิติธาดาจึงแอบร่วมมือกับพันโทพระยาศรีสิทธิสงคราม ว่าที่เจ้ากรมยุทธการทหารบก วางแผนจับกุมและประหารชีวิตคณะราษฎรจำนวนหกสิบคน แต่ข่าวรั่วถึงพันโทหลวงพิบูลสงครามเสียก่อน

ในเวลาหัวค่ำของคืนวันที่ 20 มิถุนายน พ.ศ. 2476 คณะทหารบก, ทหารเรือ และพลเรือน นำโดยพระยาพหลพลพยุหเสนา, หลวงพิบูลสงคราม และหลวงศุภชลาศัย ได้ทำรัฐประหารยึดอำนาจ โดยอ้างเหตุผลว่าเพราะรัฐบาลกระทำการเป็นเผด็จการ ทำลายระบอบใหม่

เมื่อรัฐบาลสิ้นสุดลงผู้สนับสนุนเช่น พระยาทรงสุรเดช ถูกกีดกันออกจากแวดวงการเมือง ด้านพระยาโนปกรณ์นิติธาดา ต้องเดินทางไปที่ปีนัง พระยาพหลพยุหเสนา มอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูล พระบาทสมเด็จพระปกเกล้าเจ้าอยู่หัว ณ วังไกลกังวล หัวหิน โปรดเกล้าให้เปิดการประชุมสภาพร้อมถวายรายงานเรื่องการยึดอำนาจ

## ผลสืบเนื่อง
พระยาพหลพลพยุหเสนามอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูลพระบาทสมเด็จพระปกเกล้าเจ้าอยู่หัว ณ วังไกลกังวล หัวหิน เพื่อโปรดเกล้าฯ ให้เปิดประชุมสภาฯ พร้อมถวายรายงานเรื่องการยึดอำนาจ  ที่ประชุมสภาลงมติเลือกพระยาพหลพลพยุหเสนาเป็นนายกรัฐมนตรีคนใหม่ พระยาพหลพลพยุหเสนาดำรงตำแหน่งเพียงสิบวันก็ประกาศลาออกจากตำแหน่งนายกรัฐมนตรี ด้วยเห็นว่าตนเป็นผู้บัญชาการทหารบก มิสมควรจะเป็นผู้นำรัฐบาล แต่ในหลวงยับยั้งการลาออก

อีกด้านหนึ่ง บุคคลสำคัญรัฐบาลชุดที่แล้ว เช่น พระยาทรงสุรเดช ก็เดินทางออกนอกประเทศและถูกกีดกันจากแวดวงการเมือง ส่วนพระยามโนปกรณ์นิติธาดาเลือกเดินทางลี้ภัยไปที่ปีนัง อีกด้านหนึ่ง พระยาศรีสิทธิสงครามก็แค้นหลวงพิบูลสงครามถึงขั้นประกาศว่าจะต้องฆ่าให้ตาย

การรัฐประหารในครั้งนี้มีบันทึกของพระยาพหลพลพยุหเสนาไว้ว่า ง่ายดายกว่าเมื่อครั้งปฏิวัติวันที่ 24 มิถุนายน พ.ศ. 2475 ซึ่งการรัฐประหารครั้งนี้ ผู้ก่อการต้องกระทำ หาไม่แล้ว อาจจะถูกจัดการหมดทั้งคณะจากกลุ่มที่นิยมระบบการปกครองแบบเก่าก็ได้

## ดูเพิ่ม
* รัฐประหารในสยาม เมษายน พ.ศ. 2476
* ถนน 20 มิถุนา
* กบฏบวรเดช

## อ้างอิง

หมวดหมู่:ประวัติศาสตร์ไทยสมัยรัตนโกสินทร์
หมวดหมู่:รัฐประหารในประเทศไทย
หมวดหมู่:สยามในปี พ.ศ. 2476
หมวดหมู่:พระยาพหลพลพยุหเสนา (พจน์ พหลโยธิน)
วิทยาศาสตร์การแพทย์

**วิทยาศาสตร์การแพทย์** (อังกฤษ: Medical Sciences) เป็นสาขาของวิทยาศาสตร์สุขภาพ ที่ศึกษาครอบคลุมในศาสตร์ต่าง ๆ ทางการแพทย์ที่ข้องกับสุขภาพของมนุษย์ ซึ่งนำไปสู่ความเข้าใจเชิงลึกเกี่ยวกับร่างกาย สุขภาพ การตรวจวินิจฉัย ป้องกันและเฝ้าระวังโรค การส่งเสริมสุขภาพ การตรวจพิสูจน์หลักฐานทางนิติวิทยาศาสตร์และนิติเวชศาสตร์ ช่วยเสริมสร้างทักษะการวิจัยทางชีวเวชศาสตร์ โดยทั่วไปนักศึกษาจะต้องศึกษาในรายวิชาเฉพาะทาง เช่น กายวิภาคศาสตร์ สรีรวิทยา พยาธิวิทยา ชีวเคมี จุลชีววิทยา ชีววิทยาระดับโมเลกุล พันธุศาสตร์ ระบาดวิทยา พิษวิทยา เภสัชวิทยา และเทคโนโลยีชีวภาพ เป็นต้น

## มหาวิทยาลัยที่เปิดสอนในไทย
# สำนักวิชาวิทยาศาสตร์ มหาวิทยาลัยเทคโนโลยีสุรนารี
# คณะวิทยาศาสตร์การแพทย์ มหาวิทยาลัยนเรศวร
# คณะสหเวชศาสตร์ มหาวิทยาลัยบูรพา
# คณะวิทยาศาสตร์การแพทย์ มหาวิทยาลัยพะเยา
# มหาวิทยาลัยมหิดล วิทยาเขตอำนาจเจริญ
# คณะวิทยาศาสตร์ มหาวิทยาลัยรังสิต
# คณะวิทยาศาสตร์และเทคโนโลยี มหาวิทยาลัยราชภัฏเชียงราย
# คณะวิทยาศาสตร์และเทคโนโลยี มหาวิทยาลัยราชภัฏบ้านสมเด็จเจ้าพระยา
# วิทยาลัยสหเวชศาสตร์ มหาวิทยาลัยราชภัฏสวนสุนันทา ศูนย์การศึกษาจังหวัดสมุทรสงคราม
# คณะแพทยศาสตร์  มหาวิทยาลัยศรีนครินทรวิโรฒ
# คณะวิทยาศาสตร์และเทคโนโลยี มหาวิทยาลัยสวนดุสิต
# คณะวิทยาศาสตร์และเทคโนโลยี มหาวิทยาลัยหัวเฉียว
# คณะสหเวชศาสตร์ วิทยาลัยนครราชสีมา

หมวดหมู่:วิทยาศาสตร์สุขภาพ
หมวดหมู่:การแพทย์เฉพาะทาง
หมวดหมู่:สุขภาพ
หมวดหมู่:คณะในกลุ่มวิทยาศาสตร์สุขภาพ
หมวดหมู่:คณะในกลุ่มสหเวชศาสตร์
หมวดหมู่:วิชาชีพทางด้านสาธารณสุข
หมวดหมู่:วิทยาศาสตร์
หมวดหมู่:วิทยาศาสตร์ประยุกต์
หมวดหมู่:สาธารณสุข
ไอ-โมบาย

**ไอ-โมบาย** () เป็นเครื่องหมายการค้าโทรศัพท์มือถือสัญชาติไทย ของบริษัท สามารถ ไอ-โมบาย จำกัด (มหาชน) หนึ่งในกลุ่มบริษัทสามารถ (บริษัท สามารถคอร์ปอเรชั่น จำกัด (มหาชน)) โดยเน้นการตลาดที่ราคาต่ำกว่าคู่แข่งในระดับเดียวกัน จำหน่ายในประเทศไทย มาเลเซีย กัมพูชา ศรีลังกา บังกลาเทศ พม่า และลาว โดยบริษัท ไอ-โมบาย อินเตอร์เนชั่นแนล จำกัด ในประเทศไทยจำหน่ายโดย บริษัท สามารถ ไอโมบาย จำกัด (มหาชน)

## ประวัติ
บริษัท สามารถ ไอโมบาย จำกัด (มหาชน) เดิมชื่อ บริษัท สามารถ อีซี่เปย์ จำกัด ก่อตั้งโดยบริษัท สามารถ คอร์ปอเรชั่น จำกัด (มหาชน) (SAMART) เมื่อปี 2538 ด้วยทุนจดทะเบียน 50 ล้านบาท มีวัตถุประสงค์หลักในขณะนั้นเพื่อประกอบธุรกิจเกี่ยวกับอุปกรณ์สื่อสารโทรคมนาคม

### การปิดตัวของกิจการ
ไอโมบายนั้นเคยรุ่งเรืองในอดีตแต่ในปัจจุบันตลาดโทรศัพท์มือถือหรือโทรศัพท์อัจฉริยะนั้นมีการแข่งขันสูงมาก ทำให้ไอโมบายนั้นไม่ประสบความสำเร็จในปัจจุบัน ซึ่งในปี 2559 นั้น ไอโมบายนั้นมีรายได้ 3,461 ล้านบาท ขาดทุน 720 ล้านบาท จึงทำให้ไอโมบายต้องปิดกิจการลงในปี 2560 

## รายชื่อผลิตภัณฑ์

## ผลิตภัณฑ์
*โทรศัพท์มือถือ
*เน็ตบุ๊ค

## อ้างอิง

* เว็บไซต์ ไอโมบาย 
* ข่าว ไอโมบาย 

## แหล่งข้อมูลอื่น
* บริษัท สามารถ ไอ-โมบาย จำกัด (มหาชน) 
* บริษัท ไอ-โมบาย อินเตอร์เนชั่นแนล จำกัด 

ไอ-โมบาย
ไอ-โมบาย
หมวดหมู่:ตราสินค้าไทย
หมวดหมู่:บริษัทของไทยที่ปิดกิจการ
หมวดหมู่:บริษัทไทยที่ปิดกิจการในปี พ.ศ. 2560
หมวดหมู่:บริษัทไทยที่ก่อตั้งในปี พ.ศ. 2538
เดอะบร็องซ์

thumb|250px|แผนที่นครนิวยอร์ก โดยสีเหลืองเป็นเดอะบร็องซ์

**เดอะบร็องซ์** หรือเรียกย่อว่า **บร็องซ์** () เป็นหนึ่งในเบอโรในนครนิวยอร์ก ตั้งอยู่ในเคาน์ตีบร็องซ์ โดยเดอะบร็องซ์ตั้งอยู่ทางเหนือสุดของเมือง และเป็นเบอโรเดียวของนครนิวยอร์กที่ไม่ได้อยู่บนเกาะ บร็องซ์มีประชากรประมาณ 1.35 ล้านคน

ดนตรีฮิปฮอปถือกำเนิดขึ้นในส่วนทางใต้ของเดอะบร็องซ์ในช่วง คริสต์ทศวรรษ 1970 โดยคำว่า "ฮิปฮอป" จะมีชื่อเล่นว่า "เดอะบูกกีดาวน์บร็องซ์" 

ชื่อของเบอโรจะใช้ชื่อคำว่า "เดอะบร็องซ์" ในขณะที่ชื่อของเคาน์ตีจะใช้เพียงแค่ว่า "บร็องซ์"

บร็องซ์คือที่ตั้งของ Yankees Stadium สนามของทีมเบสบอลที่ดังที่สุดในอเมริกาและเป็นเจ้าของหมวก NY ที่ดังไปทั่วโลก

หมวดหมู่:นครนิวยอร์ก
หมวดหมู่:เดอะบร็องซ์
เชลซี

**เชลซี** (Chelsea) อาจหมายถึง
* เชลซี (ลอนดอน) เขตเมืองในลอนดอน
* เชลซี (นิวยอร์ก) เขตเมืองในนิวยอร์ก
* สโมสรฟุตบอลเชลซี สโมสรฟุตบอลในอังกฤษตั้งอยู่ในเขตเชลซี
* เชลซี คลินตัน บุตรสาวของ บิล คลินตัน
รูปเก้าเหลี่ยม

ในทางเรขาคณิต **รูปเก้าเหลี่ยม** (อังกฤษenneagon หรือ nonagon) คือ รูปหลายเหลี่ยมที่มี 9 ด้าน และมี 9 มุมจำนวน** 

ในภาษาอังกฤษ คำว่า "enneagon" มาจากคำศัพท์[[ภาษากรีก]] ''เอนเนอา'' + ''โกนอน''  (εννεα, ''เก้า'' + γωνον, ''มุม'') ส่วนคำว่า ''nonagon'' นั้น มาจาก[[ภาษาละติน]] ''โนนุส'' (''nonus'' "ที่เก้า" + ''gonon'' "มุม") 

**รูปเก้าเหลี่ยมปกติ** หรือ **รูปเก้าเหลี่ยมด้านเท่า*' นั้นมีมุมภายในมุมละ 140° ส่วนพื้นที่ของรูปเก้าเหลี่ยมด้านเท่า มีความยาวด้าน *a'' เท่ากับ 
:A = \frac{9}{4}a^2 \cot \frac{\pi}{9} \simeq 6.18182 a^2.
## การสร้างรูปเก้าเหลี่ยม
รูปเก้าเหลี่ยมด้านเท่า ไม่สามารถสร้างด้วยไม้บรรทัดและวงเวียน ต้องอาศัยการแบ่งมุม

## ดูเพิ่ม
* จำนวนเก้าเหลี่ยม (Enneagonal number)
* ทรงเก้าหน้า (Enneahedron)

## แหล่งข้อมูลอื่น
* รูปเก้าเหลี่ยม จากเว็บไซต์ MathWorld
* Enneagon จาก MathWorld

หมวดหมู่:เรขาคณิต
9
เด็กแนว

**เด็กแนว** เป็นคำเรียกพฤติกรรมลักษณะของกลุ่มสังคมวัยรุ่นในวัฒนธรรมสมัยนิยม โดยในพจนานุกรมคำใหม่ให้ความหมายไว้ว่าวัยรุ่นที่มีรสนิยมการแต่งกายที่ไม่เหมือนใคร ในตามสื่อหรือตามเว็บบอร์ด จะกล่าวถึงเด็กแนวในหลายรูปแบบ 

## อ้างอิง

หมวดหมู่:วัฒนธรรมประชานิยม
หมวดหมู่:วัยรุ่น
การเล่าเรื่อง

**การเล่าเรื่อง** () เป็นการสื่อสารที่เก่าแก่ที่สุดของมนุษย์ เป็นวิธีการใช้ดึงความรู้ที่อยู่ในคน (tacit knowledge) ออกมา เพราะเรื่องเล่าถือได้ว่าเป็นวิธีการสื่อที่ผสมผสานทั้งบริบท (context) และเนื้อหา (content) เรื่องเล่าจึงมีทั้งอารมณ์ ความรู้สึก ความเชื่อของผู้เล่าปนลงไปด้วย การเล่าเรื่องมีสภาพที่แตกต่างออกไปตามบริบท

## ประวัติศาสตร์
### ยุคก่อนประวัติศาสตร์

ในยุคก่อนมีระบบอักษร มนุษย์ใช้การเล่าเรื่องด้วยวาจา ภาพวาดในถ้ำ และพิธีกรรม

หมวดหมู่:การเล่าเรื่อง
หมวดหมู่:วรรณกรรมมุขปาฐะ
หมวดหมู่:คติชนวิทยา
เกาะสาก

**เกาะสาก** เป็นเกาะขนาดเล็กในพัทยา ตั้งอยู่หมู่ที่ 7 ตำบลนาเกลือ อำเภอบางละมุง จังหวัดชลบุรี ห่างจากเกาะล้านไปทางทิศเหนือประมาณ 600 เมตร รูปร่างโค้งเป็นรูปเกือกม้าหงาย มีหาดทราย 2 หาดทางทิศเหนือและใต้ของเกาะ และมีแนวปะการัง บนเกาะมีที่พักสำหรับนักท่องเที่ยว

เดิมทีเกาะสากเป็นสถานที่ตากอากาศของตระกูลจุลละทรัพย์สำหรับต้อนรับแขกบ้านแขกเมือง บริเวณหน้าหาดมีสิ่งปลูกสร้างลักษณะเป็นรีสอร์ตประมาณ 15 หลัง และบริเวณทางเดินไปยังชายหาด 2 ข้างทาง มีรั้วรอบ ภายในรั้วจะมีรอยประทับของฝ่ามือและฝ่าเท้าบุคคลที่มีชื่อเสียงในแวดวงต่าๆ ทั้งนักการเมือง จากไทยและต่างประเทศ รวมไปถึงรอยพระบรมวงศานุวงศ์เรียงรายเป็นระยะทางยาวกว่า 50 เมตร

## อ้างอิง

## แหล่งข้อมูลอื่น

สาก
รูปสิบห้าเหลี่ยม

250px|thumb|right|รูปสิบห้าเหลี่ยมด้านเท่า

ในทางเรขาคณิต **รูปสิบห้าเหลี่ยม** (อังกฤษ : pentadecagon) คือรูปหลายเหลี่ยม ที่มี 15 ด้าน และ 15 มุม 

รูปสิบห้าเหลี่ยมด้านเท่า หรือรูปสิบห้าเหลี่ยมปกตินั้น มีมุมภายในมุมละ 156° และมีความยาวด้าน *a* จะมีพื้นที่ดังนี้
:A=\frac{15}{4}a^2 \cot \frac{\pi}{15} = \frac{15a^2}{8} \left ( \sqrt{3}+\sqrt{15}+\sqrt{2}\sqrt{5+\sqrt{5}} \right) \simeq 17.6424a^2.


## การสร้างรูปสิบห้าเหลี่ยม
รูปสิบห้าเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบห้าเหลี่ยม 36 ขั้นตอน ซึ่งปรับปรุงจากวิธีการที่ระบุในหนังสือ Element เล่ม 4 ประพจน์ 16 ของยุคลิด

โปรดสังเกตว่า รัศมีของวงเวียนยังคงไม่เปลี่ยนแปลง ระหว่างขั้นตอนที่ 14 ถึง 21

center|ภาพเคลื่อนไหว แสดงการสร้างรูปสิบห้าเหลี่ยมด้วยวงเวียนและไม้บรรทัด

15
ความดันเลือด

right|thumb|255x255px|<center></center>
**ความดันเลือด** (, ย่อ: BP) หรือที่เรียกว่า **ความดันเลือดแดง** เป็นความดันที่เกิดจากเลือดหมุนเวียนกระทำต่อผนังหลอดเลือด และเป็นหนึ่งในอาการแสดงชีพที่สำคัญ คำว่า "ความดันเลือด" โดยไม่เจาะจงปกติหมายถึง ความดันเลือดแดงของการไหลเวียนเลือดทั่วกาย ระหว่างหัวใจเต้นแต่ละครั้ง ความดันเลือดแปรผันระหว่างความดันสูงสุด (ช่วงการบีบตัวของหัวใจ) และความดันต่ำสุด (ช่วงหัวใจคลายตัว) ความดันเลือดในการไหลเวียนเลือดเกิดจากการสูบของหัวใจเป็นหลัก ผลต่างของความดันเลือดเฉลี่ยเป็นผลให้เลือดไหลจากที่หนึ่งไปยังอีกที่หนึ่งในการไหลเวียนเลือด อัตราการไหลของเลือดเฉลี่ยขึ้นอยู่กับทั้งความดันเลือดและความต้านทานต่อการไหลของหลอดเลือด ความดันเลือดเฉลี่ยลดลงเมื่อเลือดไหลเวียนเคลื่อนห่างจากหัวใจผ่านหลอดเลือดแดงและหลอดเลือดฝอย เนื่องจากการสูญเสียพลังงานกับความหนืด ความดันเลือดเฉลี่ยลดลงตลอดทั้งการไหลเวียนเลือด แม้ส่วนมากจะตกลงในหลอดเลือดแดงเล็กและหลอดเลือดแดงจิ๋ว (arteriole) ความโน้มถ่วงมีผลต่อความดันเลือดผ่านแรงอุทกสถิต (คือ ระหว่างยืน) และลิ้นในหลอดเลือดดำ การหายใจและการสูบจากการบีบตัวของกล้ามเนื้อลายยังผลต่อความดันในหลอดเลือดดำ 

## อ้างอิง

ความดันโลหิต